CELEX: 62019CN0229
Language: bg
Date: 2019-03-14 00:00:00
Title: Дело C-229/19: Преюдициално запитване от Gerechtshof te Amsterdam (Нидерландия), постъпило на 14 март 2019 г. — Dexia Nederland BV/XXX

3.6.2019   
            
            
               BG
            
            
               Официален вестник на Европейския съюз
            
            
               C 187/46
            
         
      Преюдициално запитване от Gerechtshof te Amsterdam (Нидерландия), постъпило на 14 март 2019 г. — Dexia Nederland BV/XXX
      (Дело C-229/19)
      (2019/C 187/49)
      Език на производството: нидерландски
      
         Запитваща юрисдикция
      
      Gerechtshof te Amsterdam
      
         Страни в главното производство
      
      
         Жалбоподател: Dexia Nederland BV
      
         Ответник: XXX
      
         Преюдициален въпрос
      
      Следва ли Директива 93/13 (1) да се тълкува в смисъл, че дадена клауза трябва да се разглежда като неравноправна от гледна точка на предвидените в тази директива критерии, ако при преценка на всички съпътстващи сключването на договора обстоятелства тази клауза включва в себе си само възможността за съществена и необоснована неравнопоставеност в зависимост от настъпилите по време на договора обстоятелства, в частност защото за евентуално преимущество, което възниква за продавача или доставчика към момента на предсрочното прекратяване, в клаузата предварително се установява определен процент от оставащата сума по договора за лизинг, в отклонение от приложимите разпоредби от националното право, според които това преимущество не се определя предварително, а се установява в зависимост от съпътстващите прекратяването на договора обстоятелства, и по-специално от лихвения процент, при който предварително получена сума може да бъде инвестирана за оставащия срок на договора?
      
         (1)  Директива 93/13/ЕИО на Съвета от 5 април 1993 година относно неравноправните клаузи в потребителските договори (ОВ L 95, 1993 г., стр. 29; Специално издание на български език, 2007 г., глава 15, том 2, стр. 273).